CELEX: C2004/179/04
Language: el
Date: 2004-07-10 00:00:00
Title: Υπόθεση C-185/04: Αίτηση για την έκδοση προδικαστικής αποφάσεως που υπέβαλε το Länsrätten i Stockholms län με διάταξη της 20ής Απριλίου 2004 στην υπόθεση Ulf Öberg κατά Stockholms läns allmänna försäkringskassa

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/2
            
         Αίτηση για την έκδοση προδικαστικής αποφάσεως που υπέβαλε το Länsrätten i Stockholms län με διάταξη της 20ής Απριλίου 2004 στην υπόθεση Ulf Öberg κατά Stockholms läns allmänna försäkringskassa
   (Υπόθεση C-185/04)
   (2004/C 179/04)
   Με διάταξη της 20ής Απριλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 22 Απριλίου 2004, το Länsrätten i Stockholms län, στο πλαίσιο της διαφοράς μεταξύ Ulf Öberg και Stockholms läns allmänna försäkringskassa, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               i)
            
            
               Συνάδει το γεγονός ότι μια εθνική νομοθεσία απαιτεί ο γονέας να κατοικούσε και να καλυπτόταν από υγειονομική ασφάλιση στο οικείο κράτος μέλος επί τουλάχιστον 240 ημέρες πριν από τη γέννηση του τέκνου του προκειμένου να αποκτήσει δικαίωμα επί γονικού επιδόματος που να αντιστοιχεί στο επίδομα ασθενείας του γονέα με τα άρθρα 12, 17, παράγραφος 2, 18 και 39 ΕΚ, με το άρθρο 7, παράγραφοι 1 και 2, του κανονισμού (ΕΟΚ) αριθ. 1612/68 (1) και με την οδηγία 96/34/ΕΚ (2), σχετικά με τη συμφωνία-πλαίσιο για τη γονική άδεια, που συνήφθη από την UNICE, την CEEP και την CES·
            
         
               ii)
            
            
               Αν η απάντηση στο ερώτημα υπό i) είναι καταφατική: Επιβάλλει το κοινοτικό δίκαιο, κατά τον καθορισμό του αν ο εργαζόμενος πληροί την προϋπόθεση περί ασφαλίσεως επί ορισμένο χρόνο σύμφωνα με το εθνικό δίκαιο, να λαμβάνεται υπόψη και η χρονική περίοδος κατά την οποία ο εργαζόμενος καλυπτόταν από το κοινό σύστημα υγειονομικής ασφαλίσεως σύμφωνα με τους κανόνες του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων.
            
         
      (1)  Κανονισμός (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας (EE ειδ. έκδ. 05/001, σ. 33).
   
      (2)  Οδηγία 96/34/ΕΚ του Συμβουλίου, της 3ης Ιουνίου 1996, σχετικά με τη συμφωνία-πλαίσιο για τη γονική άδεια, που συνήφθη από την UNICE, τη CEEP και τη CES (EE L 145, σ. 4).